Spjall:Tölvuþrjótur

message: Er einhver heimild fyrir notkun þessa nýyrðis í íslensku? --Cessator 12. desember 2010 kl. 04:56 (UTC)
replies: text: Áttu við Tölvurefur? Ef Svo þá hefur orðið verið notað síðan snemma á 8. áratugnum, beinar heimildir eru m.a.  Snara (orðabók - vefbókasafn) en orðið hefur birst í ensk-íslenskri orðabók, bókum og tímaritum gegnum tíðina. Titill kvikmyndarinnar "Hackers" var einnig þýddur sem "Tölvurefir" á sínum tíma. Heimild um notkun: Webster's Icelandic - English Thesaurus Dictionary
replies: text: : Frekari heimildir um notkun: Tölvurefur ræðst á Náttúruverndarsamtök Íslands (2009), - Vírusárásir á bloggsíður (2007), - Tölvurefir aflæsa iPhone (2007)

text: --130.208.248.238 12. desember 2010 kl. 10:29 (UTC)
replies: text: ::Orðabankinn þýðir enska orðið hacker sem tölvuref, tölvugarp eða tölvuþrjót.--Jóhann Heiðar Árnason 12. desember 2010 kl. 12:33 (UTC)
replies: text: ::: Ég hef bara heyrt orðið tölvuþrjótur eða hakkari notað yfir þetta fyrirbæri - en tölvurefur er ágætt orð. --Akigka 12. desember 2010 kl. 20:30 (UTC)
replies: text: ::: Það er ekki alveg rétt Jóhann, tölvugarpur er þýðing á orðinu hacker í merkingunni „Tölvuáhugamaður sem er snjall í tölvutækni.“. --バルドゥル 12. desember 2010 kl. 20:42 (UTC)

text: ::Bendi á að í greininni um aðalritsjóra Wikileaks er talaðu um að skurka, í meiningunni að hakka, og hakkari hlýtur þá að kallast skurkur, í versta falli skúrkur ;)  Thvj 12. desember 2010 kl. 21:17 (UTC)
replies: text: ::::Að "skurka" samkvæmt íslenskri orðabók er 1) að skarka eða vinna að kappi og 2) fara heldur harkalega --130.208.248.238 12. desember 2010 kl. 21:49 (UTC)

text: :::Eldsnögg talning á timarit.is gefur örfá hitt fyrir tölvuref, en mun fleiri fyrir hakkra og tölvuþrjót.  'Eg legg því til að greinarheiti verði breytt í tölvuþrjót! Thvj 12. desember 2010 kl. 22:10 (UTC)
replies: text: :::: Af hverju ekki að breyta nafninu á greininni í Hakkari? eða bara Hakker? --130.208.248.238 12. desember 2010 kl. 22:25 (UTC)

text: ::Hakkari er íslenskun á enska heitinu hacker, sem stundum er skrifað hakker. Thvj 12. desember  2010 kl. 22:28 (UTC)
replies: text: ::: Já það er örugglega algengara í notkun heldur en "tölvuþrjótur" og fyrst þú mælir aðeins glórulaust með því sem er algengast/vinsælast án þess að taka nokkuð tillit til menningarlegs samhengis né varðveitingu tungumáls, þá væri best að skýra greinina Hakkari eða Hakker.  --130.208.248.238 12. desember 2010 kl. 22:39 (UTC)
ATH Það virðist vera kominn á kreik nafnlaus nýyrðapredikant, en við ættum þó ekki að láta hugfallast heldur halda okkur við þau orð sem algengust eru!! Thvj 12. desember 2010 kl. 22:10 (UTC)

text: "Nýyrðapredikant"?? "..ekki að láta hugfallast"?? Síðan hvenær var það slæmt að notast við nýyrði í stað tökuorða? Til hvers er verið að skapa íslensk nýyrði yfirhöfuð? Til hvers er verið að standa vörð um íslenska tungu? Til hvers er íslensk málstöð?  --130.208.248.238 12. desember 2010 kl. 22:54 (UTC)
replies: text: :Í guðanna bænum, allt nema Hakker - minnir mig á hökulausan sænskan íshokkíkauða!! Auk þess sem ég hef ALDREI heyrt það notað í íslensku, og líklega er það aðeins notað af fólki sem hefur verið of lengi í Noregi. --194.144.0.162 12. desember 2010 kl. 23:16 (UTC)
replies: text: ::Það er stefnan að nota algengustu orðin, eða þau orð sem náð hafa fótfestu í málinu. Thvj 12. desember 2010 kl. 23:49 (UTC)

text: : Það er ekkert að góðum nýyrðum en Wikipedia er ekki rétti vettvangurinn til að koma nýyrði sínu á framfæri. Við höfum vafalaust flest, sem vinnum að þessu verkefni, áhuga á málrækt en þú verður líka að skilja hvers eðlis verkefnið er. Venjan er að nota algengasta heitið sem titil greinar, a.m.k. algengasta heitið sem veldur ekki ruglingi. Ef hægt er að velja milli slettu annars vegar og íslensks orðs hins vegar, þá veljum við yfirleitt íslenska orðið en það geta þó verið undantekningar á því og það verður bara að meta hvert tilfelli fyrir sig. Er ekki búið að finna ágæta lausn nú þegar með því að velja heitið „tölvuþrjótur“? --Cessator 12. desember 2010 kl. 23:50 (UTC)
replies: text: :::Ég er sáttur við það. Heldur betur. --194.144.0.162 12. desember 2010 kl. 23:51 (UTC)

message: Hvaða heimildir eru fyrir því að ‚Anonymous‘ séu samtök „nafnlausra tölvurefa“? Það ætti að fjarlægja þetta --バルドゥル 12. desember 2010 kl. 20:46 (UTC)
replies: text: Engar beinar heimildir fyrir því önnur en almenn vitneskja fólks um að Anonymous sé höfuðlaus her sem samanstendur að mestu af tölvurefum. Einungis sett þarna því mér fannst web 2.0 útgáfan af merki hópsins flott.. I know ..I know .. what a douche ;) --130.208.248.238 12. desember 2010 kl. 21:49 (UTC)
thread_title:  Anonymous